૧૯૯૭ની સાલમાં જ્યારે ઋષિકેશએ પોતાના માતાપિતાને આ વાત જણાવી ત્યારે શરૂઆતમાં તો તેના માતાપિતા આ વાતનો સખત વિરોધ કર્યો. પોતાનો પુત્ર ગે છે એ જાણી ઋષિકેશનાં માતાપિતા પર આભ ફાટી પડ્યું. તેઓ ક્યારેક અપરાધભાવ અનુભવતા તો ક્યારેક દુ:ખી-દુઃખી થઈને રડી પડતા. ઋષિકેશ ખુદને પુરુષ તરીકે સ્વીકારવા કે ઓળખાવવા તૈયાર ન હતો એ સમયે તેમના માતાપિતા ઈચ્છતા હતા કે જો ઋષિકેશનાં લગ્ન કોઈ છોકરી સાથે કરી દઈએ તો બધુ આપોઆપ સરખું થઈ જશે. ઋષિકેશ માતાપિતાની આ ઈચ્છાથી સહેમત ન થયો. ઋષિકેશને થયું તે કોઈપણ છોકરીની જિંદગી આ રીતે બરબાદ ન કરી શકે. ઋષિકેશની બહેને ભાઈ ઋષિકેશની મનોવ્યથા માતાપિતાને સમજાવી.